FAQ - Voelgoed Boeke
Voelgoed Boeke verwelkom enige kommentaar en vrae; maar as gevolg van die aantal navrae, het ons hierdie FAQ-blad ontwikkel om enige algemene vrae te beantwoord.
Voelgoed Boeke app
Hoe registreer ek op Voelgoed Boeke?
Kies 'n sterk en veilige wagwoord (8 of meer karakters). Jy moet hierdie wagwoord elke keer invul wanneer jy inteken. Kies dus 'n woord wat jy maklik sal onthou. Hou altyd jou wagwoord geheim.
Nee, registrasie op www.voelgoedboeke.co.za is absoluut gratis. Indien jy reeds geregistreer is op Voelgoedwinkel hoef jy net in te teken met jou Voelgoedwinkel besonderhede.
Ja. Jou e-posadres is jou gebruikersnaam/aanteken ID, en dus word dit vereis wanneer jy ʼn rekening wil skep by Voelgoed Boeke.
Kies die registreer-opsie om op Voelgoed Boeke te registreer. (Indien jy nog nie geregistreer is op Voelgoedwinkel nie)
• Sit die produk wat jy wil koop in jou mandjie. Jou mandjie is soos 'n winkeltrollie in die supermark. Jy kan die items wat jy graag wil bestel in jou mandjie sit. Kliek net op die “Plaas in mandjie”-opsie. Jy kan items uit jou mandjie haal, of die hoeveelheid items verander voordat jy jou bestelling plaas. Wanneer jy verandering gemaak het aan jou mandjie kliek op “Dateer mandjie op” voordat jy voortgaan met betaling. Jy kan ook kies om verder inkopies te doen.
Jy kan SLEGS jou geskenkbewys aanlyn koop en gebruik op voelgoedboeke.co.za.
• Die Ontvanger sal outomaties hulle aanlyn-geskenkbewys kode met jou spesiale boodskap per epos ontvang. (slegs vir gebruik op Voelgoed Boeke se webtuiste).
NB: Die bedrag sal slegs afgetrek word van jou aanlyn-geskenkbewys sodra jy jou bestelling bevestig het. As jou bestelling minder is as die balans op jou geskenkbewys, sal die balans op jou geskenkbewys beskikbaar bly totdat die volle bedrag opgebruik is op voelgoedboeke.co.za.
Hoe om jou krediet op die Voelgoed Boeke te gebruik:
Deur middel van PayFast se sekuriteitsbetaalmetode kan jy jou kredietkaart vir aanlyn-inkopies gebruik op Voelgoed Boeke. Dit is die maklikste, veiligste en gerieflikste betaalopsie. Die betaling word dadelik goedgekeur en jou kredietkaartbesonderhede (naam op jou kaart, 16-syfer rekeningnommer, die vervaldatum en die laaste 3 syfers agterop jou kaart) sal gevra word – dis gerieflik en 100% veilig.
Elektroniese betalings (EFT) kan gedoen word deur middel van die Payfast-betaal bladsy. Dit is ʼn betalingsdiens wat Voelgoed Boeke kliënte in staat stel om via die internet oorbetalings te doen sonder enige wagtyd.
Indien jy nie met jou aankope tevrede is nie, kan jy die produk aan Voelgoed Boeke terugstuur en ons sal dit regmaak of vervang, of jou rekening krediteer. Dit is onderworpe aan die bepalings en voorwaardes soos onder uiteengesit.
Indien jou inkopie foutief of beskadig is, kan jy melissa@voelgoedboeke.co.za epos of Voelgoed Boeke kontak op 016 982 3617.
Indien jy ’n produk terugstuur wat nie aan hierdie beleid voldoen nie, mag dit van jou versoek word om Voelgoed Boeke/Voelgoedwinkel vir die afhaal en die terugsending van die pakkie aan jou, te vergoed.
Voelgoed Boeke/Voelgoedwinkel e-boeke sal jou in die volgende gevalle terugbetaal:
• Indien ons ’n foutiewe skakel aan jou verskaf
• Indien die e-boek (.pdf- of .epub-lêer) korrup is en jy dit dus nie kan aflaai nie
• Indien ons jou ’n skakel van ’n e-boek gee wat jy nie gekies het nie
• Voelgoedwinkel e-boeke sal jou NIE in die volgende gevalle terugbetaal nie:
• Indien jy die e-boek per ongeluk bestel het.
• Die skakel gee jou nie toegang tot die e-boek(e) wat jy bestel het nie as gevolg van die volgende redes:
1. Jy het nie internet toegang nie
2. Jou brandmuur blok die aflaai van die e-boek
3. Jy ondervind 'n internet- of netwerkverwante beperking aan jou kant
4. Jy het meer as een keer op die aflaaiskakel in jou mandjie gekliek
5. Die betaling het nie deurgegaan nie.
• Indien jy probleme ondervind om 'n e-boek oop te maak om te lees:
• Jy het probeer om die skakel op dieselfde tyd op meer as een toestel oop te maak
• Die leser-toepassing is foutief
• Die toestel werk nie met die betrokke leser-toepassing nie
• Jy kan nie jou toestel met ’n leser-toepassing verbind nie omdat jy nie aan die internet gekoppel is nie.
'n Naspeurnommer (tracking number) sal aan jou gestuur word sodra die pakkie by die verskaffer uitgestuur word. Vir verdere navrae stuur 'n epos aan melissa@voelgoedboeke.co.za.
Teken aan op die Voelgoed Boeke se webtuiste deur jou persoonlike besonderhede te gebruik om ʼn rekening te skep.
Nota: Die epos kan 'n paar minute neem om deur te kom.
Jou gebruikersnaam is jou e-posadres, maar as jy vergeet het, stuur ʼn epos na melissa@voelgoedboeke.co.za.
Hoe laai ek my e-boek af?
Welkom by ons nuwe Voelgoed Boeke lees-app
Ons e-boeke is nou in ons lees-app beskikbaar. Ons gebruik nie meer PDF aflaaibare boeke nie, maar slegs ons ePub boeke, wat in ons lees-app beskikbaar gestel word. Die app is beskikbaar vir iOS en Android asook vir rekenaars en skootrekenaars.
1. Jou ePub word dadelik op ons lees-app oopgemaak sodra betaling ontvang is.
2. Indien jy nog nie die Voelgoed Boeke lees-app afgelaai het nie, doen dit nou deur op een van die skakels hieronder te kliek.
3. As jy die eerste keer inteken, moet jy dieselfde intekeningbesonderhede gebruik as vir jou Voelgoed Boeke.
4. Wanneer jy ingeteken het, sal jou ePub/s reeds beskikbaar wees onder jou profiel.
5. Kies die "kry"-opsie op die ePub wat jy wil lees (die boek sal outomaties afgelaai word).
6. Jy kan begin lees deur die "lees"-opsie te kies.
7. Om deur die hoofstukke van 'n boek te navigeer kan jy na die kant toe blaai of die inhoudsopgawe gebruik. Kontak ons gerus vir navrae.
Waar laai ek dit af?
Kliek hier vir die rekenaar skakel
Kan ek e-boeke buite die landsgrense koop?
Die uitgewer van elke e-boek stel territoriale beperkings op watter e-boeke in watter lande verkoop mag word. Verskillende e-boeke kan in verskillende lande gekoop word. Wanneer jy ʼn e-boek in jou mandjie plaas, sal Voelgoed Boek outomaties bepaal in watter land jy jou bevind, en of die land uitgesluit is vir die aankoop van daardie spesifieke e-boek, en sal vervolgens nie in staat wees om die e-boek in jou mandjie te plaas nie.
Die beste manier om jou e-boek te lees is met die gratis Voelgoedboeke Leser-app.
Hoe laai ek ʼn e-boek op my iOS-toestel af?
e-boeke word na jou bestelling goedgekeur is outomaties na ons app, Voelgoedboeke leser, toe gestuur, waar indien jy nog nie die app afgelaai het nie dit eers moet aflaai (e-pos word gestuur met skakels en instruksies na kliënt wat e-boeke aankoop). Volg die instruksies op die e-pos. Wanneer jy die app afgelaai het, teken aan met dieselfde rekening besonderhede van Voelgoed Boeke en jy sal jou nuwe boeke in die app kry.
Volg die skakel om die app af te laai: Volegoed Boeke lees-app
Hoe laai ek ʼn e-boek op ʼn Androidtoestel af?
e-boeke word na jou bestelling goedgekeur is outomaties na ons app, die Voelgoedboeke app, toe gestuur, waar indien jy nog nie die app afgelaai het nie, jy dit eers moet aflaai (e-pos word gestuur met skakels en instruksies na kliënt wat e-boeke aankoop). Volg die instruksies op die e-pos. Wanneer jy die app afgelaai het, teken aan met dieselfde rekening besonderhede vir Voelgoed Boeke en jy sal jou nuwe boeke in die app kry.
Volg die skakel om jou app af te laai: Voelgoed Boeke lees-app
Hoe laai ek ʼn e-boek op my huisrekenaar af?
e-boeke word na jou bestelling goedgekeur is outomaties na ons app, Voelgoedboeke app, toe gestuur, waar indien jy nog nie die app afgelaai het nie, jy dit eers moet aflaai (e-pos word gestuur met skakels en instruksies na kliënte wat e-boeke aankoop). Volg die instruksies op die e-pos. Wanneer jy die app afgelaai het, teken aan met dieselfde rekening besonderhede vir Voelgoed Boeke en jy sal jou nuwe boeke in die app kry.
Volg die skakel na die rekenaar app: Voelgoed Boeke lees-app
Hoe laai ek ʼn e-boek weer af?
Die Voelgoed Boeke-app het ’n lys van jou boeke wat jy gekoop het, wanneer jy jou boek verwyder het sal dit in ʼn argief gestoor word op jou app en sal jy die opsie hê om hom weer af te kan laai in die app as jy sou wou.
Kan ek ʼn ander program gebruik om my e-boeke te lees as die voorgestelde een?
Nee, e-boeke wat gekoop is op Voelgoed Boeke kan net in die Voelgoed Boekelees-app gelees word.
Kan ek my e-boek uitdruk en afskrifte daarvan maak?
Weens die kopiereg van die boeke op die Voelgoed Boeke sal jy die boek slegs op die leser-app kan lees.
Ek het vrae oor ʼn skrywer. Hoe kontak ek die outeur?
Vir die veiligheid en privaatheid van ons skrywers gee ons geen fisiese adres of e-posadres uit nie. Jy kan wel jou boodskap stuur aan melissa@voelgoedwinkel.voelgoedboeke.co.za.
Hoe stuur ek ʼn manuskrip vir moontlike publikasie?
My Boek is ŉ afdeling van Carpe Diem Media, die uitgewer van FINESSE tydskrif asook boeke van hoogstaande gehalte. Sewentien jaar in die uitgewersbedryf het ons toegerus om unieke voordele aan voornemende skrywers te bied.” COENIE SCHOEMAN, UITGEWER Ons omvattende redaksionele diens wat die volledige proses van teksredigering tot proefleeswerk insluit, verseker dat jou manuskrip perfek is vir publikasie. As jy belangstel in self-publikasie hoef jy nie verder te soek nie. My Boek sal jou help om jou eie uitgewer te wees. Daar is geen rede waarom jou boek, met professionele redaksionele dienste en bemarking, nie ’n sukses kan wees nie. Besoek gerus www.myboek.co.za vir meer inligting.
Op die Voelgoed Boeke/voelgoedwinkel webblad regs bo kan jy aan teken vir die nuusbrief en bemarkingsdoeleindes. Indien jy nie meer die kennisgewings of bemarkingsinligting wil ontvang nie kan jy op die “unsubscribe”-skakel kliek onder aan die bladsy van jou laaste e-pos wat jy van ons ontvang het. Of jy kan ŉ e-pos stuur aan melissa@voelgoedwinkel.voelgoedboeke.co.za en dit so aandui.
Waar kry ek die Voelgoedboeke-app?
In die Google Playstore (vir Android-gebruikers) of die Apple App Store (vir iOS). Besoek ook ons webblad by www.voelgoedboeke app page.
Watter toestel moet ek hê om die Voelgoed Boeke-app te gebruik?
Die Voelgoed Boeke-app is beskikbaar vir Android, IOS-toestelle en huisrekenaar.